							ANEXĂ
                                                       la H.C.L. nr............/.........

REGULAMENTUL
cuprizând Normele referitoare la condiţiile de execuţie a lucrărilor tehnico-edilitare şi refacerea infrastructurii, care se execută pe domeniului public și privat 
al Comunei Vărbilău

Baza legală:
· Legea nr. 51/2006 a serviciilor comunitare de utilități publice locale, cu modificările și completările ulterioare
· OG nr. 43/1997 privind regimul drumurilor, republicata, cu modificarile si completarile ulterioare
· OG nr. 2/2001 privind regimul juridic al contravențiilor, cu modificările și completările ulterioare
· Legea 50/1991 privind autorizarea executarii lucrarilor de constructii, cu modificările și completările ulterioare
· OUG 195/2002 privind circulația pe drumurile publice, republicată, cu modificările și completările ulterioare
· OUG nr.57/2019- Codul administrativ, cu modificările și completările ulterioare

Capitolul I - SCOPUL REGULAMENTULUI

Art. 1 (1) Scopul regulamentului este de a stabili cadrul organizatoric necesar obținerii acordului administratorului drumurilor (sub forma avizului de spargere) în vederea derulării în condiții optime a lucrărilor de refacere a sistemului rutier pentru aducerea la forma inițială în urma spargerilor datorate avariilor, a lucrărilor de modernizare, investiții și reabilitare pe raza U.A.T. Comuna Vărbilău. Acest regulament conține:
a)  condițiile și documentele necesare obținerii avizelor de spargere;
b) reglementări legate de controlul efectuat de reprezentanții autorității publice locale pe perioada de valabilitate a avizului de spargere;
c) sancțiunile în cazul nerespectării condițiilor impuse prin avizul de spargere.
          (2) În înțelesul prezentului Regulament prin sistem rutier se înțelege ansamblul de straturi care formează corpul șoselei (îmbrăcăminte, stratul de bază, fundația și un substrat) iar prin forma inițială se înțelege respectarea straturilor sistemului rutier și compactarea acestora.
	(3) Avizul de spargere se emite de către Compartimentul Urbanism și Amenajarea Teritoriului din cadrul aparatului de specialitate al primarului Comunei Vărbilău.
Art. 2 Prezentul regulament se aplică firmelor de construcții care execută lucrări în carosabil și lucrări pe domeniul public și privat al Comunei Vărbilău, deținătorilor sau administratorilor de rețele publice de interes local sau național, precum și persoanelor fizice care prin natura lucrărilor executate afectează suprafețe aflate în domeniul public.
Art. 3 Condițiile generale în vederea emiterii avizului de spargere: 
	(1) Beneficiarul avizului are obligația prezentării unui proiect/schiță de semnalizare pentru siguranța circulației pe drumul public în cazul lucrărilor care necesită spargerea carosabilului, întocmit de constructor. În  situația lucrărilor de investiții, capitolul privind semnalizarea va fi cuprins în Proiectul Tehnic.
	(2) Cheltuielile legate de proiectarea și executarea lucrărilor de semnalizare rutieră și siguranță a circulației vor fi asigurate de către beneficiarul avizului .
	(3) Beneficiarul avizului are obligația de a face dovada refacerii infrastructurii (sub forma unui contract de refacere încheiat cu o societate sau pe baza unor lucrări în regie proprie, dacă beneficiarul avizului deține personal calificat și utilaje specifice sau cu constructorul de drumuri cu care Comuna Vărbilău are încheiat contract de lucrări sau lucrările se află în garanție/postgaranție), cu respectarea normativului tehnic în vigoare, aferent categoriei drumului și a materialelor din care acesta este executat, conform condițiilor impuse prin Anexa nr. 2 la prezentul regulament, pe toată suprafața stabilită de administrator/operator, cheltuielile de refacere fiind suportate de către deținătorul avizului de spargere.
(4) Solicitantul/beneficiarul avizului de spargere este responsabil pentru refacerea sistemului rutier la forma inițială și în termenul stabilit prin aviz, independent de modul în care a încredințat lucrările de refacere a carosabilului.

CAPITOLUL II – CONDIȚII SPECIFICE OBȚINERII AVIZULUI DE SPARGERE

A. În cazul avariilor
Art. 4 (1) Avizul de spargere drum (conform modelului prevăzut la anexa nr. 2 la regulament) se emite în baza următoarelor documente:
a) Cerere tip , conform Anexei nr. 1 la regulament, care trebuie să conțină :
- localizarea exactă a lucrărilor
- natura intervenției
- categoria zonei afectate
- suprafața zonei afectate
- responsabilul lucrării din partea executantului (nume ,prenume, nr. de telefon) - firma responsabilă cu aducerea zonei afectate la starea inițială și persoana responsabilă din cadrul firmei 
b) plan de situaţie pe care să fie marcată zona afectată
c) proiect de semnalizare  rutieră şi siguranţa circulaţiei
d) dovada achitării taxei stabilită conform prezentului regulament
(2) În cazul acestor lucrări, avizul se poate emite în regim de urgenţă, fără achitarea taxei, cu condiţia ca la momentul recepţionării lucrărilor în condiţiile prezentului regulament să se facă dovada achitării acesteia, în caz contrar recepţia urmând a fi refuzată.
Art. 5 Obligațiile beneficiarului avizului de spargere în cazul avariilor sunt următoarele:
5.1. În cazul urgențelor/avariilor se poate interveni imediat și se va anunța de îndată, telefonic, autoritatea publică locală.
5.2. În termen de 24 ore de la intervenția prevăzută la pct. 5.1. se va depune documentaţia prevăzută la art. 4 alin. (1), pentru eliberarea avizului de spargere, la sediul autorității publice locale (Primăria Comunei Vărbilău - Registratură). UAT Comuna Vărbilău, prin Compartimentul Urbanism și Amenajarea Teritoriului, va emite un aviz de spargere în termen de 2 zile lucrătoare.
5.3. La finalizarea lucrării de remediere a avariei, se va aduce zona afectată la starea inițială, în termenul și condițiile precizate în acest regulament și/sau în avizul de spargere .
5.4. Solicitantul se va adresa în scris la Registratura Primăriei Comunei Vărbilău, solicitând un reprezentant la recepția lucrării și se va încheia un proces verbal de recepție a lucrării.
5.5. Pentru intervenții la avarii, termenul de finalizare al lucrărilor este de 45 zile calendaristice,  termen care include și refacerea zonei afectate de intervenție .
5.6. Dacă, din motive obiective, intervenția durează mai mult decât prevede acest regulament, se va cere prelungirea termenului acordat. Această prelungire va fi solicitată cu cel puțin 24 ore anterior expirării termenului din avizul de spargere și se vor menționa cauzele care au condus la aceasta situație.

B. În cazul lucrărilor de investiții ( modernizare, reabilitare, branșamente, extinderi etc.) 
Art. 6 Avizul de spargere se emite în două etape: aviz tehnic (prealabil), conform anexei nr. 4 la regulament şi, ulterior, avizul de spargere, conform anexei nr. 6 la regulament.
6.1. Actele necesare pentru emiterea avizului tehnic în baza certificatului de urbansim:
- cerere tip, conform anexei nr. 3
- certificat de urbanism, anexat în copie
- plan de situaţie pe care va fi marcată zona afectată
6.2. Prin avizul tehnic se stabilesc condiţiile de intervenţie asupra domeniului public sau privat, în funcţie de tipul investiţiei.
6.3. Actele necesare pentru emiterea avizului de spargere:
- cerere tip, conform anexei nr. 5
- autorizație de construire, anexată în copie
- avizul Poliţiei Rutiere
- proiect /schiță de semnalizare rutieră şi siguranţa circulaţiei
- documentație tehnică completă – piese scrise și piese desenate, după caz, care să cuprindă (după caz):
* memoriu tehnic;
* plan de situație cu cote exacte;
* secțiuni transversale și longitudinale;
* detalii de execuție;
* schema rețelelor existente și propuse;
* grafic de execuție.
- plan de coexistență rețele (dacă există utilități în zonă)
- contractul pentru refacere sau, după caz, lista personalului specializat în refacerea zonei afectate
- datele de contact ale responsabilului lucrării de refacere
- dovada achitării taxelor stabilite prin prezentul Regulament.
Art. 7 Obligațiile beneficiarilor avizului de spargere în cazul obiectivelor de investiții sunt următoarele:
7.1. Proiectantul are obligația de a specifica în planurile de situație poziționarea rețelei cotată exact (distanța față de bordură, construcție etc.).
7.2. Proiectul tehnic trebuie să conțină un capitol cu refacerea zonei afectate şi va solicita Administraţiei Publice Locale structura de refacere a sistemului rutier sau, după caz, a domeniului public/privat al Comunei Vărbilău, în vederea cuprinderii în partea economică a cheltuielilor necesare, odată cu depunerea cererii de emitere a avizului tehnic de construire.
7.3. La finalizarea lucrărilor se va aduce zona afectată la starea inițială în termenul și condițiile precizate în prezentul regulament și/sau în avizul de spargere.
7.4 (1) În situația în care pe amplasamentul lucrării există rețele tehnico-edilitare executate anterior, dar nerecepționate sau neînregistrate oficial în documentațiile tehnice, beneficiarul și executantul au obligația:
a) să solicite în scris clarificări proprietarului/administratorului rețelei/administraţiei publice locale;
b) să respecte amplasarea reală din teren a rețelei existente;
c) să adapteze soluția tehnică în funcție de poziționarea efectivă a rețelei.
       (2) În cazul în care pentru rețeaua existentă nu se poate obține aviz de amplasament din cauza lipsei recepției acesteia, lucrările se vor executa cu respectarea strictă a poziției constatate în teren, pe baza măsurătorilor efectuate anterior începerii lucrărilor.
      (3) Răspunderea pentru eventualele deteriorări cauzate de nerespectarea amplasamentului real al rețelelor existente revine în totalitate executantului și beneficiarului lucrării.
Art. 8 Semnalizarea lucrărilor se va face astfel:
8.1.Toate lucrările vor fi semnalizate conform legislației și normelor în vigoare inclusiv pe timpul de noapte.
8.2. Se va menține semnalizarea lucrărilor până la readucerea sistemului rutier la forma inițială.
8.3. Beneficiarul avizului/Executantul este responsabil cu semnalizarea lucrărilor până la readucerea zonei afectate la forma inițială.
Art. 9 Condițiile de execuție a lucrărilor impuse prin aviz sunt următoarele:
9.1. Executantul nu va începe lucrările fără a avea asigurată baza tehnico-materială completă pentru punctul de lucru autorizat, precum și utilajele necesare pentru săparea/spargerea suprafețelor de teren afectate de lucrare.
9.2. (1) Decopertarea stratului asfaltic se va efectua prin tăiere cu utilaj cu disc în forme regulate. Beneficiarul avizului de spargere se obligă să refacă zona afectată de spargere prin aşternere de balast şi balast stabilizator concomitent cu compactarea acestuia, conform anexei nr. 7 la Regulament, etapă care va fi recepţionată înainte de refacerea suprastructurii rutiere.
(2) După realizarea fiecărui strat de umplutură (balast, balast stabilizat, piatră spartă), beneficiarul va solicita convocarea reprezentantului Primăriei pentru verificarea compactării.
(3) Verificarea se consemnează într-un proces-verbal intermediar, semnat de:
* executant;
* reprezentantul Primăriei Comunei Vărbilău.
       	(4) Procesul-verbal va fi însoțit obligatoriu de:
* fotografii datate;
* filmări din timpul compactării;
* imagini cu utilajele utilizate.
(5) În lipsa acestui proces-verbal, stratul următor nu poate fi executat, iar recepția finală poate fi refuzată.
9.3. Lăţimea minimă de realizare a unei tăieturi este de 0,5 m, iar adâncimea de săpătură corespunde cu limita de îngheţ (0,8 m) în zona Comunei Vărbilău. La aceste operaţiuni se vor respecta condiţiile impuse conform Tehnologiilor II, III şi IV, prevăzute în Anexa nr. 7 la Regulament.
9.4. (1) Pământul și celelalte materiale rezultate din săpături vor fi evacuate imediat și duse în locurile stabilite cu autoritatea publică locală.
       (2) În situaţia în care Beneficiarul/Executantul face o înţelegere cu persoane fizice /juridice private pentru depozitarea materialelor rezultate din săpături au obligaţia de a prezenta convenţia scrisă cu aceştia la Primăria comunei Vărbilău.
       (3) Neprezentarea convenţiei prevăzute la alin. (2) constituie contravenţie şi se sancţionează conform art. 10 alin. (2). Totodată, cad în sarcina Beneficiarului/Executantului toate eventualele pretenţii ale persoanelor fizice/juridice ale căror terenuri au fost afectate de depozitarea materialelor rezultate din săpături, indiferent dacă aceasta s-a făcut cu acordul sau fără acordul proprietarului persoană fizică/juridică.
(4) Materialele rezultate din decopertarea carosabilului (asfalt frezat, beton spart) se gestionează astfel:
a) asfaltul frezat poate fi:
* predat unui operator economic autorizat pentru reciclare;
* depozitat temporar doar în spații aprobate de Primărie.
b) betonul spart:
* se evacuează către stații autorizate;
* poate fi valorificat ca material concasat, dacă există contract cu operator autorizat.
(5) Este interzisă:
* depozitarea materialelor pe domeniul public fără aprobare;
* depozitarea/abandonarea materialelor pe terenuri private fără convenție scrisă;
* utilizarea materialelor rezultate în alte lucrări fără documente justificative.
(6) Gestionarea materialelor se face cu respectarea legislației privind deșeurile din construcții și demolări.
9.5. În timpul executării lucrărilor, utilajele și materialele se vor utiliza numai în zona delimitată și semnalizată corespunzator. După terminarea programului de lucru, nu este permisă staționarea acestora pe carosabil sau pe zona verde.
9.6. Rigolele de preluare a apelor pluviale și șanțurile vor fi menținute curățate.
9.7. Executantul va lua măsuri pentru asigurarea securității pietonilor și autovehiculelor care circulă prin zona lucrărilor, folosind indicatoarele de circulație și mijloacele de semnalizare legale adecvate pentru timp de zi și de noapte, conform proiectului/schiței de semnalizare prezentat la obținerea avizului.
9.8. Lucrarea va începe numai după marcarea și semnalizarea zonei de lucru.
9.9. În situaţia în care, în timpul lucrărilor, se vor descoperi edificii arheologice sau reţele edilitare despre care nu s-a avut la cunoştinţă la momentul eliberării avizului, lucrările se vor opri imediat şi se va anunţa autoritatea publică locală/operatorul şi proprietarii/administratorii reţelelor.
9.10. Drumurile, trotuarele şi spaţiile verzi se vor aduce la forma iniţială, conform Anexei nr. 7 la prezentul Regulament.
9.11. În cazul străzilor în care refacerea implică o lungime mai mare de 10 m, stratul de uzură se face pe toată lăţimea. Refacerea carosabilului va include şi refacerea marcajelor rutiere. Reparaţiile în asflat se realizează de urgenţă, indiferent de suprafaţa afectată, deoarece în caz contrar, fisurile/crăpăturile în asflat se lărgesc la fiecare schimbare de temperatură, precipitaţii şi trafic. Indiferent că refacerea este în carosabil, trotuar, parcare, platforme, alee, etc, zona trebuie închisă la margine cu emulsie sau mastic bituminos.
9.12. Termenul de garanţie pentru refacerea zonei afectate după intervenţia la lucrările de avarie va fi de 2 ani de la data recepţiei, în cazul în care intervenţiile operează pe drumuri care nu au fost reabilitate în ultimii 5 ani. În cazul în care intervenţia se face pe drumuri aflate în perioada de garanţie acordată de un alt executant, durata garanţiei lucrării de refacere va corespunde perioadei acordate administratorului de executantul iniţial.
9.13. Pentru lucrările de investiţii, nerespectarea avizului de spargere va determina respingerea la recepţia la terminarea lucrărilor a întregului obiectiv de investiţii ca fiind lucrare neconformă, inclusiv în situţia în care Comuna Vărbilău nu este beneficiar direct (parte în contractul de lucrări de investiţii), ci doar beneficiar  final.
9.14. Lucrarea nerecepţionată se consideră nepredată şi rămâne în continuare în sarcina executantului până la încheierea procesului verbal de recepţie la terminarea lucrării, dar nu mai târziu de 30 de zile pentu lucrările de mică anvergură (un branşament sau intervenţii la avarii) sau 60 de zile pentru lucări de mare anvergură (investiţii care se fac pe mai multe străzi, pe un sat din localitate sau pe întreaga localitate, mai mult de 3 branşamente pe aceeaşi stradă). 
9.15. În cazul în care Beneficiarul avizului refuză să refacă sau nu reface conform prezentului regulament zona afectată de lucrări, Primăria Comunei Vărbilău poate dispune refacerea zonei respective, iar la final vor fi calculate despăgubiri echivalente cu valoarea costurilor reparațiilor, care vor fi suportate de către beneficiarul avizului.
9.16. (1) Recuperarea costurilor aferente refacerii se va realiza cu prioritate din garanţia consemnată, conform art. 14.
(2) În situația în care beneficiarul avizului de spargere nu achită contravaloarea lucrărilor executate de Primăria Comunei Vărbilău pentru refacerea domeniului public/privat, în termen de 15 zile de la comunicarea somației de plată, autoritatea publică locală va proceda la recuperarea debitului pe cale legală.
(3) Recuperarea sumelor se va realiza:
* fie prin executare silită în baza titlului executoriu reprezentat de procesul-verbal de constatare a contravenției;
* fie prin promovarea unei acțiuni în instanță pentru recuperarea prejudiciului, în condițiile dreptului comun.
(4) Pe lângă debitul principal, se vor solicita:
* dobânzi penalizatoare;
* cheltuieli de judecată;
* eventuale daune-interese rezultate din degradarea suplimentară a infrastructurii.

9.17 - (1) În cazul executării branșamentelor și racordurilor la rețelele de utilități (apă, canalizare, gaze, energie electrică etc.), este obligatorie convocarea reprezentantului Primăriei Comunei Vărbilău pentru efectuarea recepției lucrărilor înainte de închiderea săpăturii.
(2) În cadrul recepției se va verifica:
a) respectarea adâncimii și a distanțelor minime de protecție față de alte rețele existente;
b) poziționarea corectă a racordului de canalizare față de racordul de gaze sau alte utilități;
c) existența benzii avertizoare și a patului de protecție conform Anexei nr. 7.
(3) Procesul-verbal de recepție intermediară va fi însoțit în mod obligatoriu de fotografii color, datate, din care să rezulte clar:
- poziționarea racordului de canalizare față de racordul de gaze;
- distanța dintre rețele;
- adâncimea de pozare;
- stratificația înainte de acoperire.
(4) Închiderea săpăturii fără efectuarea recepției intermediare și fără întocmirea procesului-verbal constituie contravenție și atrage refuzul recepției finale.

CAPITOLUL III – SANCȚIUNI

Art. 10 (1) Constituie contravenții următoarele fapte:
a) nerespectarea termenului prevăzut la punctul 5.1. privind anunțarea avariei apărute, precum și încălcarea punctului 7.3.
b) nerespectarea termenului de solicitare a prelungirii avizului de spargere prevăzut în art. 5, punct 5.6.
c) nerespectarea termenului pentru finalizarea lucrărilor inclusiv refacerea zonei afectate, prevăzut în art. 5, punctul 5.5., în cazul avariilor
d) nerespectarea termenului pentru finalizarea lucrărilor de investiții, inclusiv refacerea zonei afectate de acestea, prevazut în avizul de spargere
e) depozitarea necorespunzătoare a pământului excavat
f) nerespectarea curățeniei în zona de lucru
g) neaducerea zonei afectate la starea inițială, conform prezentului regulament, după terminarea lucrărilor, precum și nerealizarea lucrărilor de curățare, amenajare sau degajare, după caz, a amplasamentului și/sau a terenurilor adiacente ocupate temporar pe durata execuției
h) recepționarea lucrării fără reprezentantul autorității publice locale
i) împiedicarea ori sustragerea de la efectuarea controlului, prin interzicerea accesului organelor de control abilitate sau prin neprezentarea documentelor și a actelor solicitate
j) nerespectarea obligaţiilor prevăzute la art. 9, punctele 9.2., 9.4. alin. (2), 9.5. și 9.8.
k) executarea de lucrări de investiții care necesită spargere drumuri, trotuare sau spații verzi din domeniul public sau privat, fără aviz de spargere
l) încălcarea dispozițiilor art. 8, punctele 8.1. si 8.2.
m) închiderea săpăturii fără efectuarea recepției intermediare prevăzute la art. 9.17;
n) nerespectarea amplasamentului real al rețelelor existente în teren.
(2) Contravențiile prevăzute la alin. (1), săvârșite de persoanele fizice sau juridice, se sancționează cu amendă după cum urmează:
· de la 1000 lei la 1500 lei, cele prevazute de la lit. a) la lit. d)
· de la 1500 lei la 2000 lei, cele prevazute la lit. h) , lit. i) 
· de la 2000 lei la 2500 lei , cele prevazute la lit. e) , lit. f) , lit. g) , lit. j), lit. k), lit.l), lit. m) și lit. n).
Art. 11 Controlul, constatarea și sancționarea contravențiilor se va face după cum urmează:
11.1. Controlul, constatarea și sancționarea abaterilor de la prezentul regulament este de competenţa poliției locale și a persoanelor împuternicite de către Primarul Comunei Vărbilău.
11.2. Pe baza procesului verbal de constatare, care constituie titlu executoriu se va proceda la încasarea contravalorii amenzii prin compartimentele specializate ale autorității publice locale.
11.3. Odată cu aplicarea amenzii pentru contravențiile prevăzute la art. 10 alin. (1), se dispune oprirea executării lucrărilor și/sau luarea măsurilor de încadrare a acestora în prevederile avizului de spargere sau a prezentului regulament, într-un termenul stabilit în procesul-verbal de constatare a contravenției.
CAPITOLUL IV - TAXELE PERCEPUTE PENTRU ELIBERAREA AVIZULUI DE SPARGERE

Art. 12. (1) În cazul intervențiilor în regim de urgență se vor achita următoarele taxe:
a) Taxa de spargere: - 200 lei/mp
b) Garanție de bună execuție:
- 200 lei/mp pentru străzi asfaltate, pavate, betonate;
- 150 lei/mp pentru străzi cu macadam;
- 100 lei/mp pentru spații verzi, drum pietruit, alte cazuri.
(2) În cazul lucrărilor de investiţii private se vor achita următoarele taxe :
a) Taxa de spargere - 50 lei/mp/zi
b) Garanție de bună execuție:
- 400 lei/mp pentru străzi asfaltate, pavate;
- 300 lei/mp pentru străzi cu macadam;
- 250 lei/mp pentru spații verzi, drumuri pietruite și alte cazuri.
	(3) Garanția de bună execușie se eliberează numai după aducerea imobilului la starea inițială, constatată prin procesul-verbal de recepție a lucrării.
Art. 13 Pentru lucrările de investiții finanțate din bugetul local, din bugetul de stat sau din fonduri atrase (AFIR, PNRR, POR şi altele asemena), nu se percep taxele specificate mai sus.
Art. 14 În situaţia în care intervenţiile se realizează la drumuri modernizate, reabilitate, beneficiarul unei investiţii private va achita şi o garanţie în valoare de 100 lei/mp.

 	CAPITOLUL V – DISPOZIȚII FINALE ȘI TRANZITORII

Art.15 Pentru aspecte neprecizate în prezentul regulament sunt aplicabile prevederile din legislația în domeniu, aflate în vigoare.

               
                                                                                                  ANEXA NR. 1 la REGULAMENT


Către
Primăria Comunei Vărbilău, județul Prahova



               Subsemnatul/Subscrisa…………………………………………………………………. cu domiciliul/sediul în…………………..... str………………………………nr………… bl…… sc……ap……… judeţ…………….. prin prezenta vă solicit eliberarea unui aviz de spargere (în caz de avarii) a domeniului public/privat………………………………………………………..
………………………………………………………., pentru executarea lucrării (natura intervenţiei)…………………………………………………………………………., zona afectată fiind (categoria zonei)……………………………………………………….. cu o suprafaţă de …………………..m.p.
            Responsabilul lucrării este …………………………………………………având nr. telefon………………………….., iar persoana fizică este……………………………………. .

Ataşăm alăturat :
- plan de situaţie pe care să fie marcată zona afectată
- proiect de semnalizare  rutieră şi siguranţa circulaţiei
- dovada achitării taxei /dovada achitării taxei se va depune la momentul recepţiei lucrării.



                      Data:                                                                   Semnătura,













Domnului primar al comunei Vărbilău, județul Prahova

	[bookmark: _Hlk207781540][image: https://lege5.ro/GetImage?id=108072]
	R O M Â N I A
JUDEŢUL PRAHOVA
COMUNA VĂRBILĂU
[image: O imagine care conține galben, Dreptunghi, Color, captură de ecran

Descriere generată automat]www.primaria-varbilau.ro
	[image: final varbilau color]

	Tel/fax 0244-244091; 0244-244202; E-mail: primar@primaria-varbilau.ro


                                                                                               

ANEXA NR. 2
la REGULAMENT


AVIZ SPARGERE (în caz de avarii)


Beneficiar……………………………………………………………………………………….
Domiciliu/Sediu…………………………………………………………………………………
Constructor……………………………………………………………………………………..
Sediul……………………………………………………………………………………………
Constructor refacere zonă afectată………………………………………………………….
Sediul………………………………………………………………………………………….



	Nr.crt.
	Adresă intervenţie
	Obiectul intervenţiei
	Tipul zonei afectate
Suprafaţa(mp)
	Perioada de execuţie(inclusiv  refacerea zonei)

	
	



	
	
	



Lucrările vor respecta condiţiile impuse de Regulamentul cuprinzând Normele referitoare la condiţiile de execuţie a lucrărilor tehnico-edilitare şi refacerea infrastructurii, care se execută pe domeniului public și privat al Comunei Vărbilău.



Primar,






ANEXA NR.3 
la REGULAMENT


Către
Primăria Comunei Vărbilău, județul Prahova


               Subsemnatul/Subscrisa…………………………………………………………………. cu domiciliul/sediul în…………………..... str………………………………nr………… bl…… sc……ap……… judeţ…………….. prin prezenta vă solicit eliberarea unui aviz tehnic pentru lucrări în zona drumurilor publice adminstrate de Comuna Vărbilău.
Obiectiv de investiţii:...........................................................................................................
Amplasament lucrări:.........................................................................................................
Sursa de finanţare:...............................................................................................................

Documente ataşate cererii:
1. Certificatul de urbanism nr....../................... eliberat de...........................................
2. Plan de situaţie 
3. Dovadă achitare taxă
4. Alte documente: ..................................................................................................

                      

Data:                                                                   Semnătura,













Domnului primar al comunei Vărbilău, județul Prahova

                                                                                                  ANEXA NR. 4 la REGULAMENT



AVIZUL TEHNIC (prealabil)
pentru executarea de lucrări în zona drumurilor publice



Beneficiar:...............................................................
Denumirea lucrării conform C.U.:.................................................................................
Ampasamentul lucrărilor:..............................................
Termenul de valabilitate:..............................................................
Documentaţia tehnică care stă la baza emiterii avizului tehnic:.................................................
Răspunderea pentru îndeplinirea clauzelor din prezentul acord:......................................
Condiţii generale:...............................................
Consiţii speciale:....................................




Primar,









                                                                      

 ANEXA NR. 5
 la REGULAMENT
Către
Primăria Comunei Vărbilău, județul Prahova

               Subsemnatul/Subscrisa…………………………………………………………………. cu domiciliul/sediul în…………………..... str………………………………nr………… bl…… sc……ap……… judeţ…………….. prin prezenta vă solicit eliberarea unui aviz tehnic/ de sparge în vederea executării lucrării (natura intervenţiei)…………………………………………… în zona ………………………………...
Unitatea bineficiară………………………………………………………………………………..
Unitatea constructoare……………………………………………………………………………..
Sistem rutier iniţial(înainte de spargere)……………………………………………………………
Zona de execuţie:
a) În carosabil	-lungime……………lăţime…………..suprafaţă afectată………..
 	- longitudinal, pe partea…………………………………………..
	- transversal, în dreptul imobilelor………………………………..
b) În trotuar	- lunginea……………lăţimea……….suprafaţa afectată……………
                                      - longitudinal, pe partea…………………………………………….
                                     	- transversal, în dreptul imobilelor…………………………………..
c) În zona verde………………………………suprafaţa afectată………………..
Perioada de execuţie: ....................................................................
Responsabilul lucrării:
a) Din partea beneficiarului…………………………………………………tel………………….…………
b) Din partea executantului lucrărilor……………………………………tel….................………… 
Ataşăm alăturat :
- autorizație de construire - copie
- avizul Poliţiei Rutiere
- proiect /schiță de semnalizare rutieră şi siguranţa circulaţiei
- documentație tehnică completă – piese scrise și piese desenate, după caz, care să cuprindă (după caz):
* memoriu tehnic;
* plan de situație cu cote exacte;
* secțiuni transversale și longitudinale;
* detalii de execuție;
* schema rețelelor existente și propuse;
* grafic de execuție.
- plan de coexistență rețele (dacă există utilități în zonă).
- contractul pentru refacere sau după caz lista personalului specializat în refacerea zonei afectate
- datele de contact ale responsabilului lucrării de refacere
- dovada achitării taxelor stabilite prin prezentul Regulament .

Data:                                                                   Semnătura,

Domnului primar al comunei Vărbilău, județul Prahova

      ANEXA NR. 6
 la REGULAMENT

AVIZ SPARGERE (pentru lucrări de investiţii)

Beneficiar……………………………………………………………………………………….
Domiciliul/Sediul…………………………………………………………………………………
Adresă lucrare……………………………………………………………………………………
Constructor……………………………………………………………………………….
Sediul………………………………………………………………………………………
Obiectul lucrării de bază…………………………………………………………………
Zona de execuţie
a) În carosabil: lungime……………lăţime……………..suprafaţă afectată……….......
-longitudinal, pe partea imobilelor……………………………,
- transversal, în dreptul imobilelor…………………………………………………………,
- sistem rutier iniţial……………………………………………………………………..
b) În trotuar: lungime……………..lăţime………………..suprafaţă afectată………………
-longitudinal, pe partea imobilelor……………………………, 
-transversal, în dreptul imobilelor………………………………………………………, 
- sistem rutier iniţial……………………………………………………………………..
c) În zona verde: …………………………….suprafaţa…………………………………..
Perioada de execuţie(inclusiv  refacerea zonei afectate)…………………………………………
Responsabil de lucrare (încadrare în termen, calitate, asigurarea siguranţei circulaţiei, refacere zonă afectată, etc):
a) din partea beneficiarului…………………………………………………….tel……………………………
b) din partea executantului……………………………………………………tel……………………………..
Alte date referitoare la lucrare……………………………………………………………………
Lucrările vor respecta condiţiile impuse de Regulamentul cuprinzând Normele referitoare la condiţiile de execuţie a lucrărilor tehnico-edilitare şi refacerea infrastructurii, care se execută pe domeniului public și privat al Comunei Vărbilău.
Nerespectarea prezentului aviz constituie contravenţie şi se sancţionează conform HCL nr. ..................... de aprobare a Regulamentului sus menţionat.

 
Primar,

                                                 
                                                                                            ANEXA NR. 7 la REGULAMENT
STRUCTURA DE REFACERE


	LUCRAREA
	ZONA AFECTATĂ
	STRUCTURA DE REFACERE

	Investiții/
Avarii
	Carosabil din asfalt
	- materialul rezultat din săpătură se transportă imediat în afara zonei de lucru
- tăiere cu disc în forma regulată
- pat de nisip cu bandă avertizoare
- umplutura rezultată în urma săpăturii se face din balast compactat în straturi de 15-20 cm, conform normativelor în vigoare 
- piatră spartă 0-63 -15 cm
- 6 cm strat de legătură BAD 22.4
- 4 cm strat de uzură BA 8 sau BA 16
- după terminarea lucrării, zona de lucru se curăță și se spală

	Investiții/
Avarii
	Carosabil din beton
	- materialul rezultat din săpătură se transportă imediat în afara zonei de lucru
- tăiere cu disc în forma regulată
- pat de nisip cu bandă avertizoare
- umplutura rezultată în urma săpăturii se face din balast compactat în straturi de 15-20 cm, conform normativelor în vigoare 
- 2 cm nisip
- 20 cm beton special pentru drumuri (C20/25 (B350) sau Bcr 4 sau 4,5 )
- se închid cu bitum rosturile de contracție
- după terminarea lucrării, zona de lucru se curăță și se spală

	Investiții/
Avarii
	Carosabil împietruit
	- materialul rezultat din săpătură se transportă imediat în afara zonei de lucru
- pat de nisip cu bandă avertizoare
- umplutura rezultată în urma săpăturii se face din balast compactat în straturi de 15-20 cm, conform normativelor în vigoare 
- 20 cm strat din piatră spartă compactată conform normelor în vigoare
- după terminarea lucrării, zona de lucru se curăță

	Investiții/Avarii
	Carosabil / trotuare
 din pavele
	- materialul rezultat din săpătură se transportă imediat în afara zonei de lucru
- pat de nisip cu bandă avertizoare
-umplutura rezultată în urma săpăturii se face din balast compactat, conform normativelor in vigoare
- 20 cm strat superior de fundație din balast stabilizat
- montare pavaj din pavele pe pat de nisip cu umplere rosturi
- după terminarea lucrării, zona de lucru se curăță

	Investiții/Avarii
	Zona verde
	· umplutură cu pământ vegetal compactat
· se reface zona, după caz, cu iarbă sau gard




Compactarea straturilor se va realiza conform normativelor tehnice în vigoare, iar gradul de compactare trebuie să fie de minimum 95% Proctor modificat sau conform categoriei drumului sau conform prevederilor proiectului.

